cyanic-selkie/wikianc huggingface dataset:
Μηχανή παιχνιδιού
Middleware
Μερικές εταιρείες τώρα ειδικεύονται στην ανάπτυξη σουιτών λογισμικού γνωστές ως "middleware". Οι δημιουργοί middleware αποπειρώνται να «προανακαλύψουν τον τροχό» με την ανάπτυξη εύρωστων σουιτών λογισμικού οι οποίες περιλαμβάνουν πολλά στοιχεία που ένας δημιουργός παιχνιδιού μπορεί να χρειαστεί για να κατασκευάσει ένα παιχνίδι. Τα περισσότερα προγράμματα middleware παρέχουν δομές που κάνουν εύκολη την ανάπτυξη, όπως λειτουργίες γραφικών, ήχου, Φυσικής και AI. Η Gamebryo και η RenderWare είναι τέτοια ευρείως χρησιμοποιήσιμα προγράμματα middleware.
Μερικά middleware κάνουν μόνο ένα πράγμα, αλλά το κάνουν πιο πειστικά ή πιο αποδοτικά απ' ότι οι γενικού σκοπού μηχανές. Για παράδειγμα, η SpeedTree χρησιμοποιήθηκε για να κάνει render τα ρεαλιστικά δέντρα και βλάστηση στο παιχνίδι ρόλων The Elder Scrolls IV: Oblivion.
Αδόλφος του Λουξεμβούργου
Πηγές
Κατηγορία:Οίκος του Νάσσαου Κατηγορία:Προτεστάντες μονάρχες
Μηχανή παιχνιδιού
Middleware
Μερικά middleware περιέχουν πλήρη πηγαίο κώδικα, άλλα απλά παρέχουν API αναφορά για μια μεταγλωτισμένη δυαδική βιβλιοθήκη. Μερικά προγράμματα middleware μπορούν να αδειοδοτηθούν και με τους δύο τρόπους, συνήθως για μια υψηλότερη χρέωση για τον πλήρη πηγαίο κώδικα.
MMOG middleware
Το middleware για massively-multiplayer online games είναι πολύ πιο πολύπλοκο απ' ότι για βιντεοπαιχνίδια μονού παίκτη. Ωστόσο η αυξανόμενη δημοτικότητα των MMOGs παρακινεί την ανάπτυξη τέτοιων πακέτων middleware. Μερικές εξέχοντες λύσεις, βασισμένες πάνω στις αγορές, περιλαμβάνουν:
Μηχανές παιχνιδιών FPS
Ένα πολύ γνωστό υποσύνολο των μηχανών παιχνιδιών είναι οι μηχανές παιχνιδιών των 3D παιχνιδιών βολών πρώτου προσώπου (FPS). Ρηξικέλευθη ανάπτυξη σε όρους οπτικής ποιότητας γίνεται στα παιχνίδια FPS σε ανθρώπινη κλίμακα. Ενώ οι εξομοιωτές πτήσης και οδήγησης και τα παιχνίδια στρατηγικής πραγματικού χρόνου (RTS) παρέχουν αυξανόμενα ρεαλισμό σε μια μεγάλη κλίμακα, τα παιχνίδια βολών πρώτου προσώπου βρίσκονται στην πρώτη γραμμή των γραφικών υπολογιστή σε μικρότερες, πιο ανθρώπινες κλίμακες.
Η ανάπτυξη των μηχανών γραφικών FPS οι οποίες εμφανίζονται στα παιχνίδια μπορεί να χαρακτηριστεί από μια σταθερή αύξηση σε τεχνολογίες, με μερικές καινοτομίες. Προσπάθειες στο να οριστούν διακριτές γενιές οδηγούν σε αυθαίρετες επιλογές του τι αποτελεί μια βαριά τροποποιημένη έκδοση μια 'παλιάς μηχανής' και του τι είναι μια καινούργια μηχανή.
Η κατάταξη είναι πολύπλοκη καθώς οι μηχανές παιχνιδιών συνδυάζουν παλιές και νέες τεχνολογίες. Χαρακτηριστικά που θεωρούνται προχωρημένα σε ένα νέο παιχνίδι τον ένα χρόνο, γίνονται αναμενόμενα πρότυπα τον επόμενο χρόνο. Παιχνίδια με ένα μείγμα παλιάς γενιάς και νεότερων χαρακτηριστικών είναι η νόρμα. Για παράδειγμα το Jurassic Park: Trespasser (1998) εισήγαγε την Φυσική στα παιχνίδια FPS, αλλά αυτό δεν έγινε κοινό μέχρι το 2002. Το Red Faction (2001) χαρακτηριζόταν από καταστρέψιμους τοίχους και έδαφος, κάτι ακόμα όχι κοινό σε μηχανές χρόνια μετά (για παράδειγμα στο Unreal Tournament 2004 ακόμα δεν υπάρχουν καταστρέψιμα αντικείμενα). Το Battlezone (1998) και το Battlezone II: Combat Commander (1999) πρόσθεσαν μάχη βασισμένη σε οχήματα στο σύνηθες μείγμα FPS, κάτι το οποίο δεν έγινε κύριο ρεύμα μέχρι αργότερα. Τα Tribes 2, Battlefield 1942, Halo: Combat Evolved και Unreal Tournament 2004 έκαναν πλήρως πραγματοποιήσιμο το δυναμικό για μάχη με οχήματα και ενσωμάτωση στα παιχνίδια βολών πρώτου προσώπου.
Ασυμπτωματικός φορέας
μικρογραφία|Εικονογράφηση της Μέρι Μάλλον (γνωστή και ως "Τυφοειδής Μαίρη" επειδή ήταν ασυμπτωματικός φορέας του τυφοειδούς πυρετού) σε εφημερίδα το 1909. Ο ασυμπτωματικός φορέας (γνωστός και με τους όρους υγιής φορέας ή απλώς φορέας) είναι ένα πρόσωπο ή άλλος οργανισμός που έχει μολυνθεί από ένα παθογόνο, αλλά δεν εμφανίζει συμπτώματα της λοίμωξης από την οποία έχει μολυνθεί.
Αν και δεν επηρεάζεται από το παθογόνο, ο ασυμπτωματικός φορέας μπορεί να μεταδώσει μια ασθένεια σε άλλα άτομα ή να εμφανίσει συμπτώματα σε ύστερα στάδια μιας ασθένειας. Οι ασυμπτωματικοί φορείς παίζουν σημαντικό ρόλο στην μετάδοση διαφόρων κοινών μολυσματικών ασθενειών όπως ο τύφος, το βακτήριο C. difficile, διάφορα είδη γριπών, η χολέρα, η ασθένεια του κορωνοϊού 2019, η φυματίωση και ο ιός ανθρώπινης ανοσοανεπάρκειας. Ενώ ο μηχανισμός της μεταφοράς μιας ασθένειας είναι ακόμα άγνωστος, οι ερευνητές έχουν κάνει πρόοδο στις έρευνες για την κατανόηση του πως μερικά παθογόνα μπορούν να παραμείνουν αδρανείς σε ένα ανθρώπινο οργανισμό για μια χρονική περίοδο. Μια καλύτερη κατανόηση για τους ασυμπτωματικούς φορείς ασθενειών είναι πολύ σημαντική στα πεδία της δημόσιας υγείας και της ιατρικής, ενώ εργάζονται στο περιορισμό της διάδοσης μιας συνηθισμένης μολυσματικής ασθένειας.
Παραπομπές
Κατηγορία:Ιατρική ορολογία Κατηγορία:Λοιμώδεις ασθένειες
Παγκόσμιο Πρωτάθλημα ROH
Ιστορία
Το πρωτάθλημα ιδρύθηκε στις 27 Ιουλίου 2002. Ο τίτλος, εκτός του ROH, έχει μεταφερθεί και σε άλλες μικρότερες εταιρείες πάλης, μέσω της Παγκόσμιας Συμμαχίας Επαγγελματικής Πάλης, που συνδέει και συνεργάζει πολλές εταιρείες στις Ηνωμένες Πολιτείες αλλά και στην Ιαπωνία. Το 2006, ο τίτλος ενοποιήθηκε με τον πρώην τίτλο Αγνό Πρωτάθλημα ROH.
Πηγές
Κατηγορία:Επαγγελματική Πάλη
A Quick One
A Quick One είναι ο τίτλος του δεύτερου άλμπουμ του βρετανικού ροκ συγκροτήματος The Who, το οποίο κυκλοφόρησε τον Δεκέμβριο του 1966 μέσω της δισκογραφικής εταιρείας "Polydor" στην Βρετανία και με την ονομασία "Happy Jack" στις Ηνωμένες Πολιτείες μέσω της "MCA".
Ο δίσκος ανέβηκε στην τέταρτη θέση των τσαρτ της πατρίδας τους, ωθούμενος από το # 3 σινγκλ, "Happy Jack". Στην αντίπερα όχθη του Ατλαντικού, έφθασε στο # 67, ενώ το σινγκλ ανέβηκε μέχρι το # 24, αν και γνώρισε μεγάλη επιτυχία σε όλη την Ευρώπη και την Αυστραλία.
Τραγούδια του δίσκου
1. Run Run Run (Townshend) - 2:43
2. Boris the Spider (Entwistle) - 2:29
4. Whiskey Man (Entwistle) - 2:57
5. Heat Wave (B. Holland, Dozier, E. Holland) - 1:57
6. Cobwebs and Strange (Moon) - 2:31
7. Don't Look Away (Townshend) - 2:54
10. A Quick One, While He's Away (Townshend) - 9:10
Τα μέλη των The Who
Το "A Quick One" ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Who Κατηγορία:Άλμπουμ του 1966
2080 Γίχλαβα
Ο Γίχλαβα (Jihlava) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1976 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την τσεχική πόλη Γίχλαβα.
Φυσικά χαρακτηριστικά
Τα κυρίως φυσικά χαρακτηριστικά του Γίχλαβα είναι άγνωστα. Ο Γίχλαβα περιστρέφεται γύρω από τον εαυτό του μία φορά κάθε 2 ώρες 42 λεπτά και 31,5 δευτερόλεπτα, μία γρήγορη περιστροφή.
Εξωτερικοί σύνδεσμοι
Γιχλαβα
Μιχαήλ Κουμάνης
Ο Μιχαήλ Κουμάνης (ρωσ. Михаил Николаевич Кумани, 1770-1865) ήταν Ρώσος ναύαρχος.
Βιογραφία
Ο Μιχαήλ Κουμάνης γεννήθηκε στην οικογένεια του διάσημου Έλληνα ναυτικού Νικόλαου Κουμάνη. Το 1789, διορίστηκε σαν δόκιμος στο στόλο του Εύξεινου Πόντου και δύο χρόνια αργότερα προήχθη στο βαθμό του σημαιοφόρου. Στον Εύξεινο Πόντο, διοικούσε το λαντσόνι Ν 5, το πλοίο  "Ο πρίγκιπας Αλέξανδρος" των 14 πυροβόλων, το λαντσόνι  "Γερόθεος", το πλοίο "Βαλεριανός", την σκούνα Ν2 των 8 πυροβόλων, την βριγαντίνη  "Άλεξ" των 8 πυροβόλων και την κορβέτα  "Παύλος " των 18 πυροβόλων. Έλαβε μέρος στον Ρωσο-τουρκικό πόλεμο του 1806-1812 και το  1809 έχει  προαχθεί στο βαθμό  Πλωτάρχης. Στις 26 Νοεμβρίου 1810 του απονέμεται το παράσημο του Τάγματος του Αγίου Γεωργίου Δ Τάξεως.
Στην εκστρατεία 1812 - 1813 ήταν διοικητής του σκάφους μεταφοράς "Προύθος", και την περίοδο 1814 - 1816 διοικητής της φρεγάτας "Βεζούλ" των  32-πυροβόλων. Το 1816, προήχθη στο βαθμό του πλοιάρχου Β Τάξεως.Το 1817 - 1821 ο Κουμάνης υπηρέτησε στον Εύξεινο Πόντο στο παράρτημα του Ναυαρχείου στο Νικολάεφ.
Κατά τη διάρκεια της Ρωσοτουρκικού πολέμου του 1828-1829 ο Κουμάνης συμμετείχε το 1828 στην πολιορκία της  Ανάπα και στην κατάληψη της  Βάρνας, για την οποία του απονεμήθηκε το χρυσό σπαθί με επιγραφή "για την ανδρεία». Την επόμενη χρονιά, με το βαθμό του Υποναύαρχου ήταν διοικητής μοίρας των πλοίων «Η αυτοκράτειρα Μαρία», «Παντελεήμων», «Ποιμένας», φρεγάτες «Ραφαήλ» και "Ευστάθιος" και τριων  κανονιοφόρων (335 πυροβόλα), με αγημα 1162 ανδρών κατά την κατάλληψη του φρουρίου Σωζόπολη και του απονεμήθηκε το παράσημο της Αγίας Άννας.
Το 1843 προήχθη στο βαθμό αντιναύαρχος. Το 1855 διορίστηκε μέλος του Διοικητικού Συμβουλίου του Ναυαρχείου και στις 25 Οκτωβρίου του ίδιου έτους προήχθη στο βαθμό ναύαρχος.
Μετά την παραίτηση του ο Μιχαήλ Κουμάνης έζησε στο Νικολάγιεφ, όπου και πέθανε.
Ματριόσκα
μικρογραφία|Σύνολο ματριόσκα σε μια σειρά δεξιά|μικρογραφία|Φώλιασμα ανοιχτών ματριόσκαΜια κούκλα ματριόσκα (матрёшка), επίσης γνωστή ως ρωσική φωλιασμένη κούκλα, στοιβαγμένες κούκλες, ρωσική κούκλα ή μπάμπουσκα, είναι μια σειρά από ξύλινες κούκλες διαστάσεων που μειώνονται και τοποθετούνται η μια μέσα στην άλλη. Το όνομα "ματριόσκα" (матрёшка), κυριολεκτικά "ψηλομύτης", είναι υποκοριστική μορφή του ρωσικού θηλυκού ονόματος "Ματριόνα" (Матрёна) ή "Ματριόσα".
Ένα σύνολο ματριόσκα αποτελείται από μια ξύλινη εικόνα που χωρίζεται, πάνω από το κάτω μέρος, για να αποκαλύψει ένα μικρότερο σχήμα με το ίδιο είδος μέσα, η οποία, με τη σειρά της, έχει μια άλλη εικόνα στο εσωτερικό της, και ούτω καθεξής.
Η πρώτη σειρά ματριόσκα δημιουργήθηκε το 1890 από τον Βασίλι Ζβιοζντότσκιν από ένα σχέδιο από τον Σεργκέι Μαλιούτιν, ο οποίος ήταν ζωγράφος λαϊκής χειροτεχνίας στο Αμπράμτσεβο. Παραδοσιακά, το εξωτερικό στρώμα είναι μια γυναίκα, ντυμένη με ένα σαραφάν, ένα μακρύ και άμορφο παραδοσιακό ρωσικό χωρικό φόρεμα. Τα στοιχεία στο εσωτερικό, μπορεί να είναι διαφορετικού φύλου. Η μικρότερη και πιο εσωτερική κούκλα είναι συνήθως ένα μωρό από ένα ενιαίο κομμάτι ξύλου. Ένα μεγάλο μέρος της τέχνης είναι η ζωγραφική της κάθε κούκλας, η οποία μπορεί να είναι πολύ περίπλοκη. Οι κούκλες συχνά ακολουθούν ένα θέμα, τα οποία μπορεί να ποικίλουν από χαρακτήρες παραμυθιών έως Σοβιετικούς ηγέτες. Στη Δύση, οι κούκλες Ματριόσκα συχνά αναφέρονται λανθασμένα ως "κούκλες μπαμπούσκα". Η λέξη μπαμπούσκα σημαίνει "γιαγιά" ή "γριά".
Ιστορία
μικρογραφία|Το αρχικό σύνολο ματριόσκα από τους Ζβιοζντότσκιν και Μαλιούτιν, 1892 Η πρώτη ρωσική φωλιασμένη κούκλα σκαλίστηκε το 1890 από τον Βασίλι Ζβιοζντότσκιν από ένα σχέδιο από τον Σεργκέι Μαλιούτιν, ο οποίος ήταν ζωγράφος λαϊκής χειροτεχνίας στο κτήμα Αμπράμτσεβο του Σάββα Μάμοντοφ, Ρώσου βιομηχάνου και προστάτη των τεχνών. Η κούκλα ζωγραφίστηκε από το Μαλιούτιν. Το σύνολο κούκλων του Μαλιούτιν αποτελείται από οκτώ κούκλες—και το πιο εξώτερο ήταν ένα κορίτσι σε ένα παραδοσιακή ενδυμασία, κρατώντας ένα κόκορα. Οι εσωτερικές κούκλες ήταν κορίτσια και ένα αγόρι, και η εσώτατη ένα μωρό.
Ο Ζβιοζντότσκιν και ο Μαλιούτιν εμπνεύστηκαν από μια κούκλα από το Χονσού, το κύριο νησί της Ιαπωνίας. Οι πηγές διαφέρουν ως προς τις περιγραφές της κούκλας, που περιγράφει είτε μία στρογγυλή κοίλη κούκλα νταρούμα, που απεικονίζει ένα φαλακρό Βουδιστή μοναχό, ή μια φωλιασμένη κούκλα των Επτά Τυχερών Θεών.
Θέματα σε κούκλες
μικρογραφία|[[Αλσατία|Αλσατικές κούκλες ματριόσκα]] Οι κούκλες ματριόσκα συχνά σχεδιάζονται να ακολουθήσουν ένα συγκεκριμένο θέμα, όπως για παράδειγμα τα κορίτσια χωρικών με παραδοσιακές ενδυμασίες. Αρχικά, τα θέματα συχνά προέρχονταν από την παράδοση ή από χαρακτήρες παραμυθιών, σύμφωνα με την παράδοση της τέχνης του—αλλά από τα τέλη του 20ου αιώνα, έχουν αγκαλιάσει μια μεγαλύτερη σειρά, συμπεριλαμβανομένων των Ρώσων ηγετών.
Σύγχρονοι καλλιτέχνες δημιουργούν πολλά νέα στυλ φωλιασμένων κούκλων. Κοινά θέματα περιλαμβάνουν τα φλοράλ, τα Χριστούγεννα, το Πάσχα, τη θρησκεία, τις συλλογές ζώων, πορτρέτα και καρικατούρες διάσημων πολιτικών, μουσικούς, αθλητές, αστροναύτες, "ρομπότ", και δημοφιλείς σταρ του σινεμά. Σήμερα, ορισμένοι Ρώσοι καλλιτέχνες ειδικεύονται στη ζωγραφική με θέμα κούκλες ματριόσκα που διαθέτουν ειδικές κατηγορίες ατόμων, όπως οι άνθρωποι και η φύση. Οι περιοχές με αξιόλογες μορφές ματριόσκα περιλαμβάνουν τις Σεργκίγιεφ Ποσάντ, το Σεμιόνοβο (σημερινό Σεμιόνοφ) το Πολχόφσκι Μαϊντάν και το Κίροφ.
Πολιτική Ματριόσκα
Στα τέλη της δεκαετίας του 1980 και στις αρχές της δεκαετίας του 1990, κατά τη διάρκεια της Περεστρόικα, η ελευθερία της έκφρασης επέτρεψε στους ηγέτες της Σοβιετικής Ένωσης να γίνουν κοινό θέμα της ματριόσκα, με τη μεγαλύτερη κούκλα να χαρακτηρίζει τον τότε τρέχων ηγέτη Μιχαήλ Γκορμπατσόφ. Αυτές έγιναν πολύ δημοφιλής εκείνη την εποχή, κερδίζοντας το παρατσούκλι "Γκόρμπι", το ομώνυμο του Γκορμπατσόφ. Με την περιοδική διαδοχή της ρωσικής ηγεσίας μετά την κατάρρευση της Σοβιετικής Ένωσης, νεότερες εκδόσεις θα αρχίσουν να διαθέτουν Ρώσους προέδρους όπως τον Μπόρις Γιέλτσιν, τον Βλαντιμίρ Πούτιν και τον Ντμίτρι Μεντβέντεφ.
Τα περισσότερα σύνολα εμφανίζουν τον σημερινό ηγέτη ως τη μεγαλύτερη κούκλα, με τους προκατόχους να μειώνονται σε μέγεθος. Οι υπόλοιπες μικρότερες κούκλες μπορεί να διαθέτουν άλλους πρώην ηγέτες, όπως ο Λεονίντ Μπρέζνιεφ, ο Νικίτα Χρουστσόφ, ο Ιωσήφ Στάλιν, ο Λένιν, και μερικές φορές πολλούς σημαντικούς ιστορικούς Τσάρους όπως οΝικόλαος Β΄ και ο Μεγάλος Πέτρος. Ο Γιούρι Αντρόποφ και ο Κονσταντίν Τσερνένκο δεν εμφανίζονται σχεδόν ποτέ λόγω του μικρού μήκους των αντίστοιχων θητειών τους. Ωστόσο, κάποια λιγότερο κοινά σύνολα μπορεί να έχουν τον σημερινό ηγέτη ως η μικρότερη κούκλα, με τους προκατόχους του να αυξάνονται σε μέγεθος, συνήθως με τον Στάλιν ή τον Λένιν ως η μεγαλύτερη κούκλα.
Μερικά σύνολα που περιλαμβάνουν τον Γέλτσιν πριν τον Γκορμπατσόφ έγιναν κατά το σύντομο διάστημα μεταξύ της εγκατάστασης του Προέδρου της ΡΣΟΣΔ και την κατάρρευση της Σοβιετικής Ένωσης, καθώς και οι δύο ήταν ταυτόχρονα σε εξέχουσες κυβερνητικές θέσεις. Κατά τη διάρκεια της προεδρίας του Μεντβέντεφ, ο Μεντβέντεφ και ο Πούτιν μπορεί να μοιράζονται τη μεγαλύτερο κούκλα καθώς ο Πούτιν εξακολουθεί να έχει σημαντικό ρόλο στην κυβέρνηση ως Πρωθυπουργός της Ρωσίας. Καθώς ο Πούτιν επανεκλέχθηκε ως 4ος Πρόεδρος της Ρωσίας, ο Μεντβέντεφ συνήθως διαδέχεται τον Γιέλτσιν και προηγείται του Πούτιν στη σειρά στοίβαξης, με τον ρόλο Πούτιν αποκλειστικά και μόνο ως η μεγαλύτερη κούκλα.
Οι πολιτικές ματριόσκα συνήθως κυμαίνονται μεταξύ 5 και 10 κούκλες ανά σετ.
Παγκόσμιο ρεκόρ
Το μεγαλύτερο σύνολο κούκλων ματριόσκα στον κόσμο είναι ένα σύνολο 51 κομματιών που ζωγράφισε με το χέρι η Γιούλια Μπερεζνίτσκαγια στη Ρωσία, που ολοκληρώθηκε το 2003. Η ψηλότερη κούκλα στο σύνολο είναι 53,97 εκατοστά, ενώ η μικρότερη είναι 0,31 εκατοστά. Τοποθετημένες δίπλα-δίπλα, οι κούκλες διανύουν έκταση 3.41 μέτρων.
Μεταφορική χρήση
Μεταφορικά, οι ματριόσκα χρησιμοποιούνται ως παράδειγμα σχεδιασμού, γνωστή ως "αρχή ματριόσκα" ή "αρχή φωλιασμένης κούκλας". Αυτό υποδηλώνει μια αναγνωρίσιμη σχέση του "αντικειμένου μέσα στο παρόμοιο αντικείμενο" που εμφανίζεται στο σχέδιο πολλών άλλων φυσικών και δημιουργημένων αντικειμένων. Παραδείγματα αυτής της χρήσης περιλαμβάνουν τον εγκέφαλο ματριόσκα και το μοντέλο Ρωσική Κούκλα στους πολυτοιχωματικούς νανοσωλήνες άνθρακα.
Η μεταφορά κρεμμυδιού είναι παρόμοιου χαρακτήρα. Αν το εξωτερικό στρώμα ξεφλουδίσει μακριά ένα κρεμμύδι, ένα παρόμοιο κρεμμύδι υπάρχει μέσα. Η δομή αυτή χρησιμοποιείται από τους σχεδιαστές σε εφαρμογές όπως το στρώσιμο των ρούχων ή το σχέδιο των πινάκων, όπου ένα μικρότερο τραπέζι φωλιάζει μέσα σε ένα μεγαλύτερο τραπέζι, και ένα μικρότερο εντός αυτού.
Παραπομπές
Κατηγορία:Κούκλες Κατηγορία:Πολιτισμός της Αρμενίας Κατηγορία:Πολιτισμός της Γεωργίας Κατηγορία:Πολιτισμός της Ρωσίας Κατηγορία:Πολιτισμός της Σοβιετικής Ένωσης Κατηγορία:Πολιτισμός της Ουκρανίας Κατηγορία:Ξύλινα παιχνίδια
Κόλπος Σούδας
Ο κόλπος της Σούδας είναι το μεγαλύτερο φυσικό λιμάνι της Κρήτης. Πήρε το όνομά του από το νησί της Σούδας, το οποίο βρίσκεται στην είσοδο του κόλπου. Ο κόλπος, που βρίσκεται στη βορειοδυτική ακτή του νομού Χανίων, έχει περίπου 15 χιλιόμετρα μήκος και πλάτος από 2 έως 4 χιλιόμετρα.
Ο κόλπος της Σούδας, στα βόρεια παράλια του νομού Χανίων, σχηματίζεται από τον κυρίως κορμό της Κρήτης και το ακρωτήριο Μολόχα ή Ακρωτήρι.Η γεωφυσική του διαμόρφωση και ο προσανατολισμός του ,σε συνδυασμό με το μέγεθος και το επαρκές βάθος του, τον καθιστούν ασφαλές λιμάνι για όλον το χρόνο. Χάρη στη γεωγραφική του θέση στο κέντρο της ανατολική Μεσογείου πάνω στους πανάρχαιους θαλάσσιους, δρόμους του δίνουν μια ξεχωριστή στρατηγική σημασία, με αποτέλεσμα να προκαλεί το έντονο ενδιαφέρον από την αρχαιότητα μέχρι σήμερα. Στον κόλπο της Σούδας έχουν αναπτυχθεί στο μακρύ αυτό διάστημα πολύπλοκα αμυντικά συστήματα, που επιβεβαιώνουν το αμείωτο ενδιαφέρον των κατά καιρούς κρατούντων για το χώρο.
Στρατιωτικές εγκαταστάσεις
Ο κόλπος της Σούδας είναι η θέση τριών μεγάλων στρατιωτικών εγκαταστάσεων, του Ναύσταθμου Κρήτης του Πολεμικού Ναυτικού, ο οποίος στεγάζει επίσης το Κέντρο Επιχειρησιακής Εκπαίδευσης του NATO, την Αεροπορική Βάση Σούδας της Πολεμικής Αεροπορίας στο Ακρωτήρι, βάση της 115 Πτέρυγας Μάχης, και του Πεδίου Βολής Κρήτης, το οποίο χρησιμοποιείται και ως εγκατάσταση εκτόξευσης πυραύλων του ΝΑΤΟ.
Παραπομπές
Κατηγορία:Γεωγραφία της Κρήτης Κατηγορία:Κόλποι των Χανίων Κατηγορία:Κόλποι της Κρήτης Κατηγορία:Κόλποι της Ελλάδας Κατηγορία:Νομός Χανίων
Συμμετρία στα μαθηματικά
μικρογραφία|To [[σύστημα ριζών της εξαιρετικής ομάδας Lie E8. Οι ομάδες Lie έχουν πολλές συμμετρίες.]] Συμμετρία εμφανίζεται όχι μόνο στη γεωμετρία αλλά και σε άλλους κλάδους των μαθηματικών. Η συμμετρία είναι αναλλοίωτη, δηλαδή δεν αλλάζει κάτω από ένα σύνολο μετασχηματισμών.
Γενικά,κάθε είδους δομή στα μαθηματικά θα έχει το δικό του είδος συμμετρίας,πολλές από τις οποίες παρατίθενται στα δοσμένα σημεία που αναφέρθηκαν παραπάνω.
Συμμετρία στη γεωμετρία
Κυρίως άρθρο: Συμμετρία
Τα είδη συμμετρίας της βασικής γεωμετρίας (όπως η κατοπτρική και η περιστροφική συμμετρία) περιγράφονται πληρέστερα στο κύριο άρθρο για τη συμμετρία.
Άρτιες και περιττές συναρτήσεις
Κυρίως άρθρα: Άρτιες και περιττές συναρτήσεις. μικρογραφία|f(x)=x2 είναι ένα παράδειγμα μιας άρτιας συνάρτησης.
Άρτιες συναρτήσεις
Έστω f(x) μια πραγματική συνάρτηση μιας πραγματικής μεταβλητής. Τότε η f είναι άρτια αν η ακόλουθη εξίσωση ισχύει για όλα τα x και -x στο πεδίο ορισμού της f:
f(x)=f(-x).
Γεωμετρικά, το γράφημα μιας άρτιας συνάρτησης είναι συμμετρικό σε σχέση με τον άξονα y, που σημαίνει ότι η γραφική παράστασή της παραμένει αμετάβλητη μετά από ανάκλαση στον άξονα y.
Περιττές συναρτήσεις
Έστω ξανά f(x) μια πραγματική συνάρτηση μιας πραγματικής μεταβλητής. Τότε η f είναι περιττή αν η ακόλουθη εξίσωση ισχύει για για όλα τα x και -x στο πεδίο ορισμού της f:
-f(x)=f(-x),
ή μικρογραφία|f(x)=x3 είναι ένα παράδειγμα περιττής συνάρτησης. .
Γεωμετρικά, η γραφική παράσταση μιας περιττής συνάρτησης έχει περιστροφική συμμετρία σε σχέση με την αρχή των αξόνων, που σημαίνει ότι το γράφημά της παραμένει αμετάβλητο μετά από περιστροφή 180 μοιρών γύρω από την αρχή των αξόνων.
Παραδείγματα περιττών συναρτήσεων: x, x3, sin(x), sinh(x) και erf(x).
Ολοκληρώνοντας
Το ολοκλήρωμα μιας περιττής συνάρτησης από το -Α έως το +Α είναι μηδέν (όπου το Α είναι πεπερασμένο και η συνάρτηση δεν έχει κατακόρυφες ασύμπτωτες μεταξύ -Α και Α).
Το ολοκλήρωμα μιας άρτιας συνάρτησης από το -Α στο +Α είναι διπλάσιο του ολοκληρώματος από το 0 έως το +Α (όπου το Α είναι πεπερασμένο και η συνάρτηση δεν έχει κατακόρυφες ασύμπτωτες μεταξύ -Α και Α). Αυτό, επίσης, ισχύει και όταν το Α είναι άπειρο αλλά μόνο εάν το ολοκλήρωμα συγκλίνει).
Συμμετρία σε πίνακες
Στην γραμμική άλγεβρα, συμμετρικός πίνακας είναι ένας τετραγωνικός πίνακας που είναι ίσος με τον ανάστροφο του. Δηλαδή ένας πίνακας Α είναι συμμετρικός αν ισχύει όπου ΑΤ ο ανάστροφος πίνακας του Α. Επειδή ο ορισμός της ισότητας πινάκων απαιτεί ισότητα των διαστάσεων τους, μόνο οι τετραγωνικοί πίνακες μπορούν να είναι συμμετρικοί.
Επιπλέον, τα στοιχεία ενός συμμετρικού πίνακα είναι συμμετρικά ως προς την κύρια διαγώνιο. Οπότε, αν τα στοιχεία ενός πίνακα είναι γραμμένα ως Α=(aij), τότε θα πρέπει να ισχύει aij = aji , για κάθε i και j. Για παράδειγμα, ο παρακάτω 3x3 πίνακας είναι συμμετρικός:
Επίσης, αν όλα τα στοιχεία ενός τετραγωνικού πίνακα, εκτός από αυτά της διαγωνίου του, είναι μηδέν (δηλαδή ο πίνακας είναι διαγώνιος, τότε ο πίνακας αυτός είναι συμμετρικός.
Αντιθέτως, κάθε στοιχείο της διαγωνίου ενός αντι-συμμετρικού πίνακα πρέπει να είναι μηδέν, αφού τα αντιδιαμετρικά στοιχεία είναι ήδη αντίθετα.
Για παράδειγμα, ο παρακάτω πίνακας είναι αντισυμμετρικός:
Στην γραμμική άλγεβρα, ένας πραγματικός συμμετρικός πίνακας αντιπροσωπεύει έναν αυτοσυζυγή τελεστή με πραγματικό εσωτερικό γινόμενο. Το αντίστοιχο αντικείμενο για ένα μιγαδικό εσωτερικό γινόμενο είναι ένας Ερμιτιανός πίνακας με στοιχεία μιγαδικούς αριθμούς, που είναι ισοδύναμος με τον αναστροφοσυζυγές του.
Επομένως, στην γραμμική άλγεβρα εκτός των μιγαδικών αριθμών, θεωρείται συχνά ότι ένας συμμετρικός πίνακας έχει πραγματικά στοιχεία.
Οι συμμετρικοί πίνακες, ωστόσο, εμφανίζονται σε μια μεγάλη ποικιλία εφαρμογών και ιδιαίτερα στην τυπική αριθμητική γραμμική άλγεβρα λογισμικών.
Συμμετρικές ομάδες
Κυρίως άρθρο: Συμμετρική ομάδα
Η συμμετρική ομάδα Sν πάνω σε ένα πεπερασμένο σύνολο n στοιχείων είναι μία ομάδα, τα στοιχεία της οποίας είναι όλες οι μεταθέσεις του ν, και η λειτουργικότητα της ομάδας είναι η σύνθεση όλων των μεταθέσεων, οι οποίες είναι αμφιμονοσήμαντες συναρτήσεις ενός συνόλου ως προς τον εαυτό του. Αφού υπάρχουν ν! (ν παραγοντικό) πιθανές μεταθέσεις ενός συνόλου ν στοιχείων, έπεται ότι ο αριθμός των στοιχείων της συμμετρικής ομάδας Sν είναι ν!.
Συμμετρικά πολυώνυμα
Κυρίως άρθρο: Συμμετρικά πολυώνυμα
Συμμετρικό πολύωνυμο είναι ένα πολυώνυμο P(X1, X2, ..., Xν) με ν μεταβλητές, τέτοιο ώστε αν οποιαδήποτε από τις μεταβλητές του μετακινηθεί προκύπτει το ίδιο πολυώνυμο. Συμπληρωματικά, το P είναι ένα συμμετρικό πολύωνυμο αν για οποιαδήποτε μετάθεση σ των δεικτών 1, 2, ..., ν ισχύει P(Xσ(1), Xσ(2), ..., Xσ(ν)) = P(X1, X2, ..., Xν).
Τα συμμετρικά πολυώνυμα είναι φυσικό να εγείρουν την μελέτη γύρω από την σχέση που συνδέει τις ρίζες ενός πολυωνύμου με μία μεταβλητή και τους συντελεστές του, καθώς οι συντελεστές μπορούν να δοθούν ως πολυωνυμικές εκφράσεις των ριζών. Επιπλέον, όλες οι ρίζες παίζουν σημαντικό ρόλο στην σύνθεση. Από αυτήν την οπτική γωνία, τα στοιχειώδη συμμετρικά πολυώνυμα είναι τα θεμελιώδη συμμετρικά πολυώνυμα. Ένα θεώρημα αναφέρει ότι οποιοδήποτε συμμετρικό πολυώνυμο μπορεί να εκφραστεί συναρτήσει των στοιχειωδών συμμετρικών πολυωνύμων, κάτι το οποίο υποδηλώνει ότι κάθε συμμετρικά πολυωνυμική έκφραση των ριζών ενός μονικού πολυωνύμου μπορεί να δωθεί εναλλακτικά σαν μία πολυωνιμική έκφραση των συντελεστών του πολυωνύμου.
Παραδείγματα
Συμμετρικά πολυώνυμα με δύο μεταβλητές Χ1, Χ2: Συμμετρικά πολυώνυμα τριών μεταβλητών Χ1, Χ2, Χ3:
Συμμετρικοί τανυστές
Κυρίως άρθρο: Συμμετρικός Τανυστής
Στα μαθηματικά, ένας συμμετρικός τανυστής είναι ένας τανυστής, ο οποίος μένει αμετάβλητος κάτω από μία μετάθεση των διανυσμάτων του:
για κάθε μετάθεση σ των συμβόλων {1, 2, ..n}. Εναλλακτικά, ένας n-οστός συμμετρικός τανυστής με μορφή συντεταγμένων ως μία ποσότητα με n δείκτες ικανοποιεί την παρακάτω σχέση:
Ο χώρος των συμμετρικών τανυστών βαθμίδας n πάνω σε έναν διανυσματικό χώρο είναι φυσικά ισόμορφος με τα ομογενή πολυώνυμα βαθμού n πάνω στο V.
Πάνω από τα σύνολα με χαρακτηριστική μηδέν, ο διαβαθμισμένος διανυσματικός χώρος όλων των συμμετρικών τανυστών μπορούν φυσικά να ταυτίζονται με την συμμετρική άλγεβρα πάνω στο V. Μια σχετική έννοια είναι αυτή του αντισυμμετρικού τανυστή ή του εναλλασσόμενου τανυστή. Οι συμμετρικοί τανυστές χρησιμοποιούνται ευρέως στην μηχανική, στην φυσική και τα μαθηματικά.
Θεωρία Γκαλουά
Κυρίως θέμα: Θεωρία Γκαλουά
Σε ένα πολυώνυμο μπορεί μερικές από τις ρίζες να είναι συνδεδεμένες με ποικίλες αλγεβρικές εξισώσεις. Για παράδειγμα, μπορεί για δύο από τις ρίζες, έστω Α και Β, να ισχύει Α2+5Β3 = 7. Η κύρια ιδέα της θεωρίας Γκαλουά είναι να εξετάσει εκείνες τις μεταθέσεις (αναδιατάξεις) των ριζών που έχουν την ιδιότητα ότι κάθε αλγεβρική εξίσωση ικανοποιούμενη από κάποιες ρίζες, ικανοποιείται ακόμα και μετά από μετάθεση των ριζών αυτών. Ωστόσο, μια σημαντική προϋπόθεση είναι ότι περιοριζόμαστε σε αλγεβρικές εξισώσεις των οποίων οι συντελεστές είναι ρητοί αριθμοί. Έτσι, η θεωρία Γκαλουά μελετά τις συμμετρίες που συνδέονται με τις αλγεβρικές εξισώσεις.
Αυτομορφισμός αλγεβρικών αντικειμένων
Κυρίως άρθρο: Αυτομορφισμός
Στην αφηρημένη άλγεβρα, αυτομορφισμός είναι ένας ισομορφισμός από μαθηματικά αντικείμενα στον εαυτό τους. Είναι με μία έννοια, μία συμμετρία αντικειμένων και ένας τρόπος χαρτογράφησης των αντικειμένων αυτών ως προς τον εαυτό τους ενώ διατηρεί όλη τη δομή του. Το σύνολο όλων των αυτομορφισμών ενός αντικειμένου μιας ομάδας, καλείται ομάδα αυτομορφισμών. Είναι δηλαδή η συμμετρική ομάδα των αντικειμένων.
Συμμετρία στην κβαντική μηχανική: μποζόνια και φερμιόνια
Στην κβαντική μηχανική, τα μποζόνια έχουν εκπροσώπους, οι οποίοι είναι συμμετρικοί κάτω από αντιμεταθετικούς φορείς και τα φερμιόνια έχουν αντισυμμετρικούς αντιπροσώπους.
Αυτό συνεπάγεται την απαγορευτική αρχή του Pauli για τα φερμιόνια. Στην πραγματικότητα, η αρχή του Pauli με μια κυματοσυνάρτηση πολλών σωματιδίων είναι ισοδύναμη με την απαίτηση μια κυματοσυνάρτηση να είναι αντισυμμετρική. Μια αντισυμμετρική κατάσταση δύο σωματιδίων αναπαρίσταται ως ένα άθροισμα καταστάσεων, στο οποίο ένα σωματίδιο είναι στην κατάσταση |x\rangle και το άλλο στην κατάσταση |y\rangle:
και αντισυμμετρία υπό ανταλλαγή σημαίνει ότι A(x,y)=-A(y,x). Αυτό σημαίνει ότι Α(x,x)=0, που είναι η απαγορευτική του Pauli. Ισχύει σε κάθε βάση, δεδομένου ότι οι ενιαίες αλλαγές βάσεων διατηρούν την αντισυμμετρικότητα των αντισυμμετρικών πινάκων, παρ'όλο που με την αυστηρή έννοια, η ποσότητα A(x,y) δεν είναι πίνακας αλλά ένας αντισυμμετρικός τανυστής δεύτερης τάξης.
Αντιστρόφως, αν οι διαγώνιες ποσότητες Α(x,x) είναι μηδέν σε κάθε βάση, τότε η συνιστώσα κυματοσυνάρτηση:
είναι απαραίτητα αντισυμμετρική. Για την απόδειξη, θεωρείστε το στοιχείο του πίνακα:
Αυτό είναι μηδέν γιατί τα δύο σωματίδια έχουν μηδενική πιθανότητα να βρίσκονται και τα δύο στην κατάσταση υπέρθεσης. Αλλά αυτό είναι ίσο με:
Ο πρώτος και ο τελευταίος όρος από δεξιά είναι διαγώνια στοιχεία άρα είναι μηδέν και ολόκληρο το άθροισμα ισούται με μηδέν. Οπότε τα στοιχεία του πίνακα της κυματοσυνάρτησης ικανοποιούν την σχέση:
ή
Συμμετρική σχέση
Κυρίως άρθρο: Συμμετρική σχέση
Καλούμε μία σχέση συμμετρική αν κάθε φορά η σχέση που ανέρχεται από το Α στο Β, ανέρχεται και από το Β στο Α. Να σημειωθεί ότι η συμμετρία δεν είναι το ακριβώς αντίθετο της αντισυμμετρίας.
Ισομετρίες του χώρου
Κυρίως άρθρο: Ισομετρία
Ισομετρία είναι ένας χάρτης που διατηρεί την απόσταση μεταξύ μετρικών χώρων. Δοθέντος ενός μετρικού χώρου ή ενός συνόλου και συστήματος για την ανάθεση αποστάσεων μεταξύ των στοιχείων του συνόλου, μια ισομετρία είναι ένας μετασχηματισμός που απεικονίζει τα στοιχεία σε άλλο μετρικό χώρο έτσι ώστε η απόσταση μεταξύ των στοιχείων στο νέο μετρικό χώρο να είναι ίση με την απόσταση μεταξύ των στοιχείων στον αρχικό μετρικό χώρο. Σε δισδιάστατο ή τρισδιάστατο χώρο, δύο γεωμετρικά σχήματα είναι ίσα αν σχετίζονται με μια ισομετρία: σχετίζονται είτε με άκαμπτη κίνηση είτε με σύνθεση μιας άκαμπτης κίνησης και μιας αντανάκλασης. Στην πρώτη περίπτωση, είναι ίσα αν σχετίζονται με μια άμεση ισομετρία.
Οι ισομετρίες χρησιμοποιήθηκαν για την κατασκευή ενός ενοποιημένου ορισμού, για τη συμμετρία στη γεωμετρία και για συναρτήσεις, κατανομές πιθανοτήτων, πίνακες, χορδές, γραφήματα, κ.τ.λ.
Συμμετρίες των διαφορικών εξισώσεων
Η συμμετρία μιας διαφορικής εξίσωσης είναι ένας μετασχηματισμός που αφήνει αναλλοίωτη τη διαφορική εξίσωση. Η γνώση αυτών των συμμετριών μπορεί να βοηθήσει στην επίλυση της διαφορικής εξίσωσης.
Μια κατοπτρική συμμετρία ενός συστήματος διαφορικών εξισώσεων είναι μία συνεχής συμμετρία του συστήματος των διαφορικών εξισώσεων. Η γνώση μιας κατοπτρικής συμμετρίας μπορεί να χρησιμοποιηθεί στην απλούστευση μιας συνήθους διαφορικής εξίσωσης μέσω μείωσης της τάξης.
Για τις συνήθεις διαφορικές εξισώσεις, η γνώση του κατάλληλου συνόλου συμμετριών Lie επιτρέπει τον υπολογισμό μιας σειράς πρώτων ολοκληρωμάτων, παρέχοντας μια ολοκληρωμένη λύση χωρίς ολοκλήρωση.
Συμμετρίες μπορούν να βρεθούν με την επίλυση ενός σχετικού συνόλου συνήθων διαφορικών εξισώσεων. Η επίλυση αυτών των εξισώσεων είναι συχνά πολύ πιο απλή από την επίλυση των αρχικών διαφορικών εξισώσεων.
Συμμετρία στις πιθανότητες
Στην περίπτωση ενός πεπερασμένου αριθμού πιθανών αποτελεσμάτων, η συμμετρία σε σχέση με τις μεταθέσεις συνεπάγεται μια διακριτή ομοιόμορφη κατανομή.
Στην περίπτωση ενός πραγματικού διαστήματος πιθανών αποτελεσμάτων, η συμμετρία σε σχέση με την εναλλαγή των υποδιαστημάτων ίσου μήκους αντιστοιχεί σε μία συνεχής ομοιόμορφη κατανομή.
Σε άλλες περιπτώσεις, όπως το να διαλέχθεί τυχαία ένας ακέραιος ή ένας πραγματικός αριθμός, δεν υπάρχουν καθόλου κατανομές πιθανότητας συμμετρικές σε σχέση με τις μεταθέσεις ή την ανταλλαγή ίσου μήκους υποδιαστημάτων. Άλλες λογικές συμμετρίες δεν ξεχωρίζουν μία μόνο συγκεκριμένη κατανομή, ή με άλλα λόγια, δεν υπάρχει μία μοναδική κατανομή πιθανότητας που να παρέχει τη μέγιστη συμμετρία.
Ωστόσο, υπάρχει ένα είδος ισομμετρίας σε μία διάσταση που μπορεί να αφήσει την κατανομή πιθανότητας αμετάβλητη. Αυτό είναι η αντανάκλαση ενός σημείου, για παράδειγμα το μηδέν.
Μία πιθανή συμμετρία της τυχαιότητας με θετικά αποτελέσματα είναι ότι η πρώτη εφαρμόζεται σε λογαρίθμους, δηλαδή τα αποτελέσματα της έχουν την ίδια κατανομή. Ωστόσο, η συμμετρία αυτή δεν ξεχωρίζει καμία συγκεκριμένη κατανομή.
Για ένα τυχαίο σημείο του επιπέδου ή του χώρου, ο καθένας μπορεί να επιλέξει από που, και να εξετάσει μια κατανομή πιθανότητας κυκλικής ή σφαιρικής συμμετρίας, αντίστοιχα.
Βιβλιογραφία
Κατηγορία:Συμμετρία
Αντόνιο Κασέσε
Ο Αντόνιο Κασέσε (ιταλικά: Antonio Cassese, 1 Ιανουαρίου 1937 – 21 Οκτωβρίου 2011) ήταν Ιταλός νομικός ο οποίος εξειδικευόταν στο. Ήταν ο πρώτος πρόεδρος του και ο πρώτος πρόεδρος του  όπου και προήδρευσε έως την παραίτησή του για λόγους υγείας τον Οκτώβριο του 2011.
Ακαδημαϊκή σταδιοδρομία
Ο Κασέσε ήταν καθηγητής Διεθνούς Δικαίου στο από το 1972 έως το 1974. Το 1975 πήγε στο πανεπιστήμιο της Φλωρεντίας, όπου και εργάστηκε ως καθηγητής μέχρι το 2008. Ήταν στο  του πανεπιστημίου της Οξφόρδης από το 1979 μέχρι το 1980 και καθηγητής δικαίου στο  από το 1987 έως το 1993.
Έγραψε πολλές δημοσιεύσεις σχετικά με τον και. Ήταν ο συγγραφέας της μελέτης Διεθνές Δίκαιο και Διεθνές Ποινικό Δίκαιο το οποίο εκδόθηκε από τον, ήταν ο συνιδρυτής και συντάκτης της , και ο ιδρυτής και αρχισυντάκτης της.
Ο Κασέσε έγινε επίτιμος διδάκτορας στο, και το πανεπιστήμιο της Γενεύης, και ήταν μέλος του. Το 2002, έλαβε το μεγάλο βραβείο της γαλλικής ακαδημίας πολιτισμού για την συνεισφορά του στην προστασία των ανθρωπίνων δικαιωμάτων στην Ευρώπη και τον κόσμο. Στις 13 Νοεμβρίου του 2009, ο Κασέσε έλαβε το βραβείο Εράσμους για τις υπηρεσίες του στο διεθνές δίκαιο.
Δικαστική σταδιοδρομία
Ήταν ο πρώτος πρόεδρος του, θέση την οποία κατείχε από το 1993 έως το 1997. Μετά την θητεία του ως πρόεδρος, συνέχισε να υπηρετεί ως δικαστής μέχρι τον Φεβρουάριο του 2000.
Υποστήριξε πως η εγκληματική υπευθυνότητα των παραβατών θα πρέπει να διευρυνθεί, εξίσωσε τον δόλο με την νομική έννοια της, και διεύρυνε τις έννοιες της και της  ενός παραβάτη. Επικρίθηκε για την τοποθέτηση του αυτή, καθώς η θέση ερχόταν σε αντίθεση με τον γενικό κανόνα πως η αντικειμενική ευθύνη σε αυτή την περίπτωση δεν μπορεί να είναι μέρος του ποινικού δικαίου των πολιτισμένων χωρών.
Τον Οκτώβριο του 2004, ο Κασέσε διορίστηκε από τον Γενικό Γραμματέα των Ηνωμένων Εθνών Κόφι Ανάν ως ο πρόεδρος της. Η επιτροπή αυτή είχε στόχο να μελετήσει τις παραβάσεις των ανθρωπίνων δικαιωμάτων που συνέβαιναν στο Νταρφούρ, και να αξιολογήσει το κατά πόσο είχε συμβεί γενοκτονία ή όχι.
Στις 25 Ιανουαρίου του 2005, η επιτροπή παρέδωσε την αναφορά της στον Γενικό Γραμματέα, σύμφωνα με την οποία ενώ υπήρχαν στοιχεία για εγκλήματα πολέμου και, η κυβέρνηση του Σουδάν δεν είχε διαπράξει γενοκτονία. Η κατάληξη αυτή ήταν αντίθετη με τη θέση των Ηνωμένων Πολιτειών της Αμερικής οι οποίες είχαν ήδη χαρακτηρίσει τις ενέργειες της κυβέρνησης του Σουδάν ως γενοκτονία. Η επιτροπή πρότεινε το Συμβούλιο Ασφαλείας των Ηνωμένων Εθνών να μεταβιβάσει την υπόθεση σύμφωνα με το στο Διεθνές Ποινικό Δικαστήριο της Χάγης. Η πρόταση αυτή ήταν αναμενόμενη καθώς ο Κασέσε ήταν ένθερμος υποστηρικτής του Διεθνούς Ποινικού Δικαστηρίου. Τον Μάρτιο του 2005, η υπόθεση παραπέμφθηκε από τα Ηνωμένα Έθνη στη Χάγη.
Τον Οκτώβριο του 2008, ο Κασέσε ήταν ο νομικός σύμβουλος της Ευρωπαϊκής Επιτροπής για την οργάνωση.
Ο Κασέσε εκλέχθηκε πρόεδρος του τον Μάρτιο του 2009. Παραιτήθηκε για λόγους υγείας στις 1 Οκτωβρίου του 2011 και τον διαδέχθηκε ο.
Θάνατος
Ο Κασέσε πέθανε στη Φλωρεντία στην ηλικία των 74 ετών στις 21 Οκτωβρίου 2011, από καρκίνο.
Πρωτοβουλία Αντόνιο Κασέσε
Τον Απρίλιο του 2012, μια ομάδα φίλων και θαυμαστών του Κασέσε ίδρυσε στη Γενεύη την Πρωτοβουλία Αντόνιο Κασέσε για την Ειρήνη, Δικαιοσύνη και Ανθρωπότητα. Η πρωτοβουλία αυτή σκοπεύει να διατηρήσει τις αξίες που προέκυψαν από τα ακαδημαϊκά διδάγματα του Κασέσε, καθώς και να προάγει μέσω εκπαιδευτικών και ερευνητικών δραστηριοτήτων τη διεθνή ειρήνη, ανθρώπινα δικαιώματα, και τον κανόνα του δικαίου.
Καρίνι
Ιστορία
Στην ευρύτερη περιοχή βρίσκονται τα ερείπια της αρχαίας πόλης Ύκκαρα, η μοναδική εγκατάσταση Σικανών στην ακτή, πιθανότατα ήταν μικρός αλιευτικός οικισμός. Η Ύκκαρα λεηλατήθηκε και κατακτήθηκε από τους Αθηναίους (415 π.χ.), οι κάτοικοι του χωριού ανάμεσα στους οποίους και η διάσημη εταίρα Λάις της Ύκκαρας πουλήθηκαν δούλοι. Στη Βιλλαγκράζια βρέθηκαν χριστιανικές κατακόμβες. Η πρώτη ιστορική αναφορά για την ύπαρξη τοπικού επισκόπου στο Καρίνι φαίνεται σε δύο γράμματα που έγραψε τον 6ο αιώνα ο Πάπας Γρηγόριος Α΄, το πρώτο στον Βονιφάτιο του Ρήγιο και το δεύτερο στον Μπαρμπάρους του Καρίνι. Οι κατακόμβες στην ευρύτερη περιοχή δείχνουν ότι ο χριστιανισμός ήταν διαδεδομένος από τον 3ο αιώνα, μια σφραγίδα καταγράφει το όνομα ενός επισκόπου του Φελίξ.
Τα γράμματα του πάπα Γρηγορίου του Μέγα δείχνουν ότι η επισκοπή ενσωματώθηκε τον Σεπτέμβριο του 595 στο Ρήγιο αλλά το Καρίνι ανεξαρτητοποιήθηκε ξανά με δικό του επίσκοπο (602), ένας επίσκοπος της πόλης συμμετείχε σε μία Σύνοδο στη Ρώμη (649). Η τελευταία αναφορά για χριστιανό επίσκοπο παρουσιάζεται τον 8ο αιώνα, η Σικελία κατόπιν κατακτήθηκε από τους Άραβες που κατάργησαν την επισκοπή του Καρίνι. Η Καθολική Εκκλησία καταγράφει τους μετέπειτα επισκόπους σαν "τιτλούχους" ή "επίτιμους επισκόπους".
Τουρισμός
Ο τουρισμός αποτελεί τη βασική πηγή εσόδων για την οικονομία του Καρίνι, δέχεται πολλούς επισκέπτες για την αγορά, τις αρχαιότητες και τα αξιοθέατα που διαθέτει. Το Καρίνι έχει τη σημαντικότερη εμπορική ζώνη στη Σικελία, τη "Βιομηχανική Ζώνη" με δέκα μεγάλα εμπορικά κέντρα, προσελκύει πολύ κόσμο απο τις γειτονικές περιοχές ιδιαίτερα το καλοκαίρι και τα Σαββατοκύριακα. Το Καρίνι έχει δυο εμπορικά πολυκαταστήματα ή "Μόλλ": το "Ποσειδών" το μεγαλύτερο σε ολόκληρη τη Σικελία και το "Πόρτομπελλο".
Εξωτερικοί σύνδεσμοι
Κατηγορία:Πόλεις της Σικελίας Κατηγορία:Μητροπολιτική πόλη του Παλέρμο Κατηγορία:Επαρχία του Παλέρμο
Πίτερ Κογιότ
Ο Πίτερ Κογιότ (αγγλικά: Peter Coyote, πραγματικό όνομα: Ρόμπερτ Πίτερ Κοχόν, 10 Οκτωβρίου 1941 - ) είναι Αμερικανός ηθοποιός, σκηνοθέτης, σεναριογράφος, συγγραφέας και αφηγητής ταινιών, θεάτρου, τηλεόρασης και ηχητικών βιβλίων. Εργάστηκε σε ταινίες όπως Ε.Τ. ο Εξωγήινος (1982), Επιστροφή στη ζωή (1983), Η άκρη του νήματος (1985), Τα μαύρα φεγγάρια του έρωτα (1992), Κίκα (1993), Patch Adams (1998), Έριν Μπρόκοβιτς (2000), Κεραυνοβόλος έρωτας (2002) και Φαμ φατάλ (2002).
Οι φωνητικές δουλειές του Κογιότ περιλαμβάνουν την αφήγησή του για την τελετή έναρξης των Χειμερινών Ολυμπιακών Αγώνων του 2002 και την καμπάνια iPad Retina Display της Apple. Ήταν αφηγητής στη σειρά του PBS The Pacific Century (1992), κερδίζοντας ένα Βραβείο Έμμυ και έντεκα ντοκιμαντέρ σε σκηνοθεσία ή παραγωγή Κεν Μπερνς.
Ο Κογιότ ήταν ένας από τους ιδρυτές των Diggers, μιας αυτοσχέδιας αναρχικής ομάδας που δραστηριοποιήθηκε στα μέσα της δεκαετίας του 1960. Ήταν επίσης ηθοποιός, συγγραφέας και σκηνοθέτης με τον θίασο Mime του Σαν Φρανσίσκο από τον οποίο δημιουργήθηκαν οι Diggers. Η εξέχουσα θέση του στη σκηνή της αντικουλτούρας του Σαν Φρανσίσκο τον οδήγησε σε μια συνέντευξη για το βιβλίο Voices from the Love Generation. Ο Κογιότ έγινε μέλος και αργότερα πρόεδρος του Συμβουλίου Τεχνών της Καλιφόρνια από το 1975 έως το 1983. Στα τέλη της δεκαετίας του 1970, μεταπήδησε από την υποκριτική στη σκηνή στην υποκριτική σε ταινίες. Τις δεκαετίες του 1990 και του 2000 έπαιξε σε πολλές τηλεοπτικές εκπομπές. Μιλάει αρκετά άπταιστα ισπανικά και γαλλικά.
Τα πρώτα χρόνια
Ο Κογιότ γεννήθηκε με το όνομα Ρόμπερτ Πίτερ Κοχόν στις 10 Οκτωβρίου 1941, στη Νέα Υόρκη. Ήταν γιος της Ρουθ (το γένος Φάιντλερ) και του Μόρις Κοχόν, σύμβουλο επενδύσεων σε τράπεζα. Ο πατέρας του ήταν σεφαραδίτικης εβραϊκής καταγωγής και η μητέρα του καταγόταν από εργατική εβραϊκή οικογένεια Ασκενάζι. Ο πατέρας της, που εκπαιδεύτηκε ως ραβίνος στη Ρωσία, λιποτάκτησε από τον ρωσικό αυτοκρατορικό στρατό και τελικά κατέληξε να διευθύνει ένα μικρό κατάστημα ζαχαρωτών στο Μπρονξ. Ο Κογιότ «μεγάλωσε σε μια άκρως διανοούμενη, φιλότεχνη αλλά άθρησκη οικογένεια», που είχε σχέσεις με την Αριστερά. Μεγάλωσε στο Ίγκλγουντ του Νιου Τζέρσεϊ όπου τελείωσε το λύκειο το 1960. Ο Κογιότ είπε αργότερα ότι ήταν «από μέσα μισός μαύρος και μισός λευκός» λόγω της ισχυρής επιρροής που είχε πάνω του η Σούζι Νέλσον, η Αφροαμερικανίδα οικιακή βοηθός της οικογένειάς του.
Αποφοιτώντας από το κολέγιο με πτυχίο αγγλικής φιλολογίας το 1964, μετακόμισε στη Δυτική Ακτή των Ηνωμένων Πολιτειών και άρχισε το μεταπτυχιακό του στη δημιουργική γραφή στο San Francisco State University.
Αντικονφορμιστικές δραστηριότητες
Από το 1967 έως το 1975, ο Κογιότ ήταν εξέχον μέλος της κοινότητας αντικουλτούρας του Σαν Φρανσίσκο και ιδρυτικό μέλος των Diggers, μιας αναρχικής ομάδας γνωστής για το ότι λειτουργούσε ανώνυμα και χωρίς χρήματα. Δημιούργησαν προκλητικές εκδηλώσεις «θεάτρου» με σκοπό την αφύπνιση περί ιδιωτικής περιουσίας, καταναλωτισμού και ταύτισης του ατόμου με τη δουλειά. Ταΐζαν σχεδόν 600 άτομα την ημέρα «δωρεάν», ζητώντας από τους ανθρώπους μόνο να περάσουν μέσα από ένα τετράγωνο, γνωστό ως Ελεύθερο Πλαίσιο Αναφοράς. Διατηρούσαν ένα Δωρεάν Κατάστημα, (όπου τόσο τα αγαθά όσο και η δουλειά ήταν δωρεάν), μια Δωρεάν Ιατρική Κλινική, ακόμη και μια βραχύβια Δωρεάν Τράπεζα. Οι Diggers εξελίχθηκαν σε μια ομάδα γνωστή ως Free Family, η οποία δημιούργησε αλυσίδες κοινοτήτων στις ακτές του Βορειοδυτικού και Νοτιοδυτικού Ειρηνικού.
Ανακάλυψη του Ζεν
Από το 1975, ο Κογιότ ξεκίνησε διαλογισμό και τελικά έγινε πιστός οπαδός του αμερικανικού Ζεν Βουδισμού, μετακομίζοντας στο Κέντρο Ζεν του Σαν Φρανσίσκο. Αργότερα χειροτονήθηκε λαϊκός ιερέας σύμφωνα με την παράδοση Σότο Ζεν και ιερέας Ζεν το 2015.
Κινηματογράφος και τηλεόραση
Το 1978, ο Κογιότ ασχολήθηκε και πάλι με την υποκριτική ("για να ξεσκουριάσει"), εμφανιζόμενος σε θεατρικά έργα στο Σαν Φρανσίσκο. Ενώ έπαιζε τον πρωταγωνιστικό ρόλο στο έργο True West του Σαμ Σέπαρντ, τον πλησίασε ένας ατζέντης του Χόλιγουντ και ξεκίνησε την κινηματογραφική του καριέρα με την ταινία Die Laughing (1980). Ερμήνευσε δεύτερους ρόλους στα Tell Me a Riddle (1980), Οι ανθρωποκυνηγοί (1981) και ως μυστηριώδης επιστήμονας στην ταινία Ε.Τ. ο εξωγήινος (1982). Ήταν υποψήφιος για τον ρόλο του Ιντιάνα Τζόουνς στο Ο Ιντιάνα Τζόουνς και οι κυνηγοί της χαμένης κιβωτού (1981) και έκανε δοκιμαστικό για τον ρόλο. Ο πρώτος πρωταγωνιστικός του ρόλος ήταν στην περιπέτεια επιστημονική φαντασίας Τρέχοντας στο χρόνο (1982). Πρωταγωνίστησε επίσης στα Η άκρη του νήματος (1985) και Δύο άσπονδες φίλες (1987). Έκτοτε έχει γυρίσει περισσότερες από 120 ταινίες για τον κινηματογράφο και την τηλεόραση με πολλούς σκηνοθέτες, όπως Ρόμαν Πολάνσκι (Τα μαύρα φεγγάρια του έρωτα), Πέδρο Αλμοδόβαρ (Κίκα), Μάρτιν Ριτ (Επιστροφή στη ζωή) και Ζαν-Πολ Ραπενό (Γοητευτικοί ταξιδιώτες). Για την γκεστ εμφάνισή του στην τηλεοπτική σειρά Σάρα, περιπέτειες στο Άβονλι, κέρδισε την πρώτη του υποψηφιότητα για Βραβείο Έμμυ Ζώνης Υψηλής Τηλεθέασης.
Εκτός από την κινηματογραφική του δουλειά σε πιο πρόσφατες ταινίες όπως Η σφαίρα, Κεραυνοβόλος έρωτας και Έριν Μπρόκοβιτς, ο Κογιότ έχει εμφανιστεί και σε πολλές τηλεταινίες και μίνι τηλεοπτικές σειρές.
Αφήγηση
Το 2005, ο Κογιότ ήταν αφηγητής για πολλά σημαντικά έργα, συμπεριλαμβανομένης της ταινίας ντοκιμαντέρ Έρνον: Καρχαρίες στο δωμάτιο και του ντοκιμαντέρ παραγωγής National Geographic Guns, Germs, and Steel του Τζάρεντ Ντάιαμοντ. Έκανε επίσης την αφήγηση ένα επεισόδιο της σειράς Οι αγνοούμενοι τον Απρίλιο του 2006. Το 2014, εμφανίστηκε στην τηλεοπτική σειρά του TNT Perception, ως πατέρας του βασικού χαρακτήρα και ήταν αφηγητής στο The Roosevelts του Burns: An Intimate History χάρη στο οποίο κέρδισε το πρώτο του Βραβείο Έμμυ Ζώνης Υψηλής Τηλεθέασης.
Συγγραφή
Στα απομνημονεύματά του, Sleeping Where I Fall, που δημοσιεύτηκαν από την εκδοτική εταιρεία Counterpoint Press τον Απρίλιο του 1998, ενσωματώθηκε «Η ιστορία της Κάρλας», που μιλά για μια 16χρονη μητέρα που ζούσε μαζί με τον Κογιότ και η οποία, αφού έμαθε ότι ο σύζυγός της είχε δολοφονηθεί, έγινε τοξικομανής και στη συνέχεια ιερόδουλη, της έκλεψαν τα παιδιά της και συνέχισε να πέφτει χαμηλά, μέχρι που άλλαξε τη ζωή της. Αυτή η ιστορία δημοσιεύτηκε στο Zyzzyva και τιμήθηκε με βραβείο Pushcart 1993–1994. Ο Κογιότ δηλώνει επίσης ότι ήταν στενός φίλος της τραγουδίστριας Τζάνις Τζόπλιν. Είναι μέλος του RedRoom.com, ενός ιστότοπου για συγγραφείς.
Τον Σεπτέμβριο του 2021, η εταιρεία Four Way Books εξέδωσε μια ποιητική συλλογή του Κογιότ με τίτλο Tongue of a Crow. Τα ποιήματα εκτείνονται σε πέντε δεκαετίες και καλύπτουν τη ζωή του ως «ακτιβιστή, ηθοποιού και Ζεν βουδιστή ιερέα».
Εξωτερικοί σύνδεσμοι
Κατηγορία:Αμερικανοί άνδρες ηθοποιοί φωνής Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου
Ρουτάνα (επαρχία)
Η Επαρχία Ρουτάνα (κιρούντι: Rutana) είναι μια από τις 17 επαρχίες του Μπουρούντι. Βρίσκεται ανατολικά του Μπουρούντι. Έχει έκταση 2.339 τ.χλμ. και πληθυσμό 304.567 κατοίκων με πυκνότητα 130,3 κατοίκων ανά τ.χλμ. Πρωτεύουσα είναι η Ρουτάνα.
Κοινότητες
Η Επαρχία Ρουτάνα διαιρείται σε 6 κοινότητες:
Παραπομπές
Κατηγορία:Επαρχίες του Μπουρούντι
Μανχάταν (ταινία, 1979)
Το Μανχάταν είναι μια αμερικανική δραματική-ρομαντική κωμωδία του 1979 σε σκηνοθεσία Γούντι Άλεν και παραγωγή Τσαρλς Χ. Τζόφε από σενάριο που γράφτηκε από τους Άλεν και Μάρσαλ Μπρίκμαν. Ο Άλεν συμπρωταγωνιστεί ως δύο φορές διαζευγμένος 42χρονος συγγραφέας κωμωδίας που τα έχει με μια 17χρονη (Μάριελ Χέμινγουεϊ) αλλά ερωτεύεται την ερωμένη (Ντάιαν Κίτον) του καλύτερου φίλου του (Μάικλ Μέρφι). Πρωταγωνιστούν επίσης η Μέριλ Στριπ και η Αν Μπερν.
Το Μανχάταν ήταν η πρώτη ταινία του Άλεν που γυρίστηκε σε ασπρόμαυρο φιλμ και σε ευρεία οθόνη 2,35:1. Περιλαμβάνει μουσική του Τζορτζ Γκέρσουιν, συμπεριλαμβανομένου του Rhapsody in Blue, που αποτέλεσε την έμπνευση για την ταινία. Ο Άλεν περιέγραψε την ταινία ως συνδυασμό των ταινιών Ο νευρικός εραστής και Εσωτερικές σχέσεις.
Η ταινία απέσπασε την αποδοχή των κριτικών και ήταν υποψήφια για Όσκαρ Β' Γυναικείου Ρόλου για τη Χέμινγουεϊ και Καλύτερου Πρωτότυπου Σεναρίου για τους Άλεν και Μπρίκμαν. Οι εισπράξεις του στη Βόρεια Αμερική ήταν ύψους 39,9 εκατομμυρίων δολαρίων, κάνοντας την ταινία τη δεύτερη μεγαλύτερη εμπορική επιτυχία του Άλεν. Το 2001, η Βιβλιοθήκη του Κογκρέσου των Ηνωμένων Πολιτειών έκρινε την ταινία "πολιτιστικά, ιστορικά ή αισθητικά σημαντική" και την επέλεξε για διατήρηση στο Εθνικό Μητρώο Κινηματογράφου.
Πλοκή
Η ταινία ξεκινά με ένα μοντάζ εικόνων του Μανχάταν και άλλων περιοχών της Νέας Υόρκης, συνοδευόμενες από το Rhapsody in Blue του Τζορτζ Γκέρσουιν, με τον Άιζακ Ντέιβις να αφηγείται το προσχέδιο μιας εισαγωγής ενός βιβλίου με θέμα κάποιον που αγαπά την πόλη. Ο Άιζακ είναι ένας δύο φορές διαζευγμένος, 42χρονος τηλεοπτικός συγγραφέας κωμωδιών που εγκαταλείπει τη βαρετή δουλειά του. Τα έχει με την Τρέισι, μια 17χρονη που φοιτά στο Dalton School. Ο καλύτερός του φίλος, ο καθηγητής κολεγίου Γιέλ Πόλακ, παντρεμένος με την Έμιλι, έχει σχέση με τη Μαίρη Γουίλκι. Εμφανίζεται επίσης ο πρώην σύζυγος και πρώην δάσκαλος της Μαίρη, ο Τζερεμάια, και η πρώην σύζυγος του Άιζακ, η Τζιλ, που γράφει ένα βιογραφικό βιβλίο για τον γάμο τους. Η Τζιλ, η οποία πριν από τον γάμο τους είπε στον Άιζακ ότι είναι αμφιφυλόφιλη, έκτοτε ζει με τη λεσβία σύντροφό της, την Κόνι.